ߘߊ߲߬ߞߊ߬ߙߊ߲߬ ߕߎߡߊ߫

ߘߊ߲߬ߞߊ߬ߙߊ߲߬ ߕߎ߬ߡߊ߬ ߞߋߕߊ߬ ߟߋ߬ ߦߋ߫ ߣߊߙߋ߲ߡߊ߲߰ ߘߋ߲ߞߍ߫ ߝߟߐ ߘߌ߫߸ ߡߍ߲ ߡߏߦߌ߫ ߘߴߊ߬ ߡߛߏ߬ ߝߟߐ߫ ߛߊ߬ߛߎߡߊ߬ ߓߙߋߕߋ ߓߟߏ߫߸ ߊ߬ߟߋ ߟߋ߬ ߛߌ߰ ߘߴߊ߬ ߝߊ߬ ߣߐ߭ ߘߐ߫ ߡߊ߲߬ߛߊ߬ߦߊ ߟߊ߫ ߏ߬ ߟߊ߫ ߛߊ߬ߦߊ ߞߐ ߘߐ߫. ߞߊ߬ ߓߍ߲߬ ߊ߬ ߟߊ߫ ߖߐ߲ߝߐ߲ ߡߊ߬߸ ߊ߬ߟߋ ߡߊ߫ ߛߋ߫ ߊ߬ ߞߎ߲߭ ߞߛߌߞߛߌ߫ ߟߊ߫ ߛߎߡߊߥߙߏ߫ ߞߊ߲ߕߍ߫ ߟߊ߫ ߣߐ߭ ߞߘߐ߫ ߡߍ߲ߞߍ߬߸ ߏ߬ ߟߋ ߞߵߊ߬ ߣߌ߫ ߡߌ߬ߙߌ߲߬ߘߌ ߝߐ߫ ߢߐ߲߯ ߞߐ߫߸ ߊ߬ ߣߌ߫ ߞߵߊ߬ ߟߐ߬ ߡߌ߬ߙߌ߲߬ߘߌ ߓߌ߬ߟߊ߬ ߟߊ߫ ߞߊ߬ ߦߌ߬ߙߌ߲߬ߘߌ߫ ߕߎ ߞߘߐ߫߸ ߊ߬ߟߋ ߟߋ߬ ߓߐ߲ߛߐ߲ ߦߋ߫ ߞߛߌ߬ߘߎ߰ ߣߴߊ߬ ߟߊߡߌߣߌ߲ ߡߊ߲߬ߛߊ߬ߙߋ߲ ߠߎ߬ ߘߌ߫ߞߎߡߘߊ ߣߌ߲߬ ߞߣߐߘߐ ߓߍ߯ ߝߘߊߣߍ߲߫ ߦߋ߫ ߞߊ߬ߝߊ ߘߏ߫ ߟߋ߬ ߟߊ߫ ߡߍ߲ ߛߓߍ߫ ߘߊ߫ ߛߟߏ߬ߡߊ߯ߣߊ߫ ߞߊ߲ߕߍ߫ ߓߟߏ߫ ߞߏ߫ ߡߊ߲߬ߘߋ߲߫ ߘߐ߬ߝߐ . 
 ߝߐߓߏߟߏ߲ߟߐ߲ߘߐߦߊ 
ߘߐ߬ߝߐ ߦߴߊ߬ ߝߐ߫ ߟߴߊ߲ ߧߋ߫ ߞߏ߫ ߘߊ߲߬ߞߊ߬ߙߊ߲߬ ߕߎߡߊ߫ ߛߐ߬ߘߐ߲߬ ߕߎߡߊ ߓߍ߲߬ ߘߊ߫ ߘߊ߲߬ߞߊߙߊ߲ (ߞߏ߲ߞߏ߫ ߛߏ߬ߓߏ ߛߎ߯ߦߊ ߘߏ߫) ߠߎ߬ ߞߊ߬ߛߌ߬ ߕߎߡߊ ߟߋ߬ ߡߊ߬߸ ߣߌ߫ ߡߐ߰ ߘߌ߫ ߟߴߊ߲ ߠߊ߫ ߡߐ߰ߓߊ ߟߎ߬ ߟߊ߫ ߞߎߡߊ ߟߎ߬ ߟߊ߫߸  ߞߏ߫ ߊ߬ߟߎ߫ ߕߘߍ߬ ߦߋ߫ ߞߏ߫ ߣߊ߬ߕߐ ߟߎ߬ ߟߐ߲߫ ߠߴߏ߬ ߟߎ߫ ߞߊ߬ߛߌ߬ߞߊ߲ ߠߎ߬ ߡߊ߬ ߞߍ߬ߣߍ߲߸ ߞߴߏ߬ ߟߎ߬ ߟߊ߫ ߞߊ߬ߛߌ ߏ߬ ߞߊ߬ ߡߊ߲߬ߕߙߐ߫ ߣߊ߬ߕߐ ߘߏ߫ ߟߋ߬ ߞߏߝߐ߫ ߡߍ߲ ߞߍߕߐ߫ ߦߋ߫ ߡߊ߲߬ߘߋ߲߬ ߛߐ߬ߘߐ߲߬ ߠߊ߫. ߊ߬ߟߋ ߛߐ߬ߘߐ߲ ߓߍ߲߭ ߡߍ߲ ߞߍ߫ ߘߊ߫ ߞߊ߬ߛߌ ߏ߬ ߡߊ߬߸ ߏ߬ ߟߋ ߞߵߊ߬ߟߋ߬ ߕߐ߯ߟߊ߫ ߕߐ߮ ߏ߬ ߟߊ߫. 
 ߡߊ߲߬ߛߊ߬ߦߊ 
ߊ߬ ߝߊ߬ ߣߊߙߋߡߊ߲߰ ߛߊ߬ߕߐ߬ߟߊ ߞߵߊ߬ ߛߊ߬ߙߊ߫ ߟߋ߬ ߞߏ߫ ߞߵߊ߬ ߘߐ߯ߞߍ߫ ߛߏ߲߬ߖߘߊ߬ ߟߊߛߴߊ߬ ߣߐ߭ ߘߐ߫ ߡߊ߲߬ߛߊ߬ߦߊ ߟߊ߫߸ ߓߊߏ߬ ߊ߬ ߟߊ߫ ߖߌ߰ߦߊ ߕߎ߲߬ ߕߴߊ߬ߟߋ߬ ߘߐ߫. ߞߏ߬ߣߌ߲߬ ߞߊ߬ߓߍ߲߬ ߛߊ߬ߛߎߡߊ߬ ߢߍߛߌߟߊ߲ߢߍ ߣߴߊ߬ ߡߌ߬ߙߌ߲ ߡߊ߬߸ ߏ߬ ߟߋ ߞߊ߬ ߞߏߟߊߕߍ ߟߎ߬ ߞߘߊߡߊ߫ ߞߵߏ߬ ߟߎ߫ ߟߐ߬ ߊ߬ߟߋ߬ ߟߊߛߌ߰ ߞߊ߲ ߞߍ߫ ߟߊ߫߸ ߞߏ߫ ߓߊߏ߬ ߡߐ߰ ߕߴߛߋ߫ ߣߊ߬ߡߘߊ ߟߊߛߌ߰ ߟߊ߫ ߡߊ߲߬ߛߊ߬ߦߊ ߟߊ߫ ߞߊ߬ ߛߋ߲߬ߡߊ ߕߏ߫ ߜߍ ߘߐ߫. 

ߛߏ߲߬ߖߘߊ߬ ߕߊ߯ߡߊ ߡߍ߲ ߞߍ߫ ߘߴߊ߬ߟߋ ߛߌ߱ ߞߐ ߘߐ߫ ߛߊ߫߸ ߊ߬ ߣߌ߫ ߛߊ߬ߛߎߡߊ߬ ߞߊ߬ ߝߙߍ߬ ߖߎ߮ ߛߎ߮ ߓߍ߯ ߘߏ߫ ߘߐߓߍ߲߬ ߛߏ߲߬ߖߘߊ߬ ߞߊ߲ߡߊ߬߸ ߝߴߏ߬ ߣߊ߫ ߛߌߟߊ߲߫ ߘߴߊ߬ ߘߌ߫ ߞߊ߬ ߞߏ߲ߞߢߊ߫ ߓߌ߬ߟߊ߫ ߞߊ߬ ߝߎ߲ߘߌ߫ ߞߊ߬ ߥߴߊ߬ ߞߎ߲߭ ߞߊ߬ߙߌ߬ߝߊ߫ ߖߋ߬ߟߌߓߊ߬ ߞߊ߲ ߠߊ߫ ߞߊ߬ߡߌ߬ߛߐ ߟߎ߬ ߓߘߊ ߖߘߋߓߊ߫. ߊ߬ ߞߊ߬ ߛߊߣߌ߲ ߘߏ߲߬ ߓߟߏ߫ ߘߐ߫ ߞߊ߬ ߥߴߊ߬ ߘߌ߫ ߡߊ߲߬ߛߊ߫ () ߡߊ߬ ߞߵߏ߬ ߦߴߊ߬ ߘߐ߯ߞߍ߫ ߝߊ߰ ߥߟߊ߫ ߞߵߊ߬ ߜߍ߲߫. ߛߏ߰ߟߏ߲߬ ߣߴߊ߬ ߘߋ߲ ߠߎ߬ ߝߋߝߋ ߞߐ ߘߐ߫߸ ߊ߬ߟߋ ߞߵߊ߬ ߘߐ߯ߡߛߏ߫ ߣߊ߱ߣߊ߬ ߕߙߌߓߊ߲߫ ߟߊߕߊ߯ ߛߎߡߊߥߙߏ߫ ߡߊ߬ ߞߵߏ߬ ߞߍ߫ ߘߍ߬ߡߌ߲߬ ߡߛߏ ߘߌ߫. ߡߊ߲߬ߘߋ߲߬ߞߊ ߟߎ߬ ߓߐ߫ ߘߴߏ߬ ߟߋ ߞߊ߬ߟߊߡߊ߬ ߞߊ߬ ߥߊ߫ ߏ߬ ߡߊߢߌ߬ߣߌ߲߬ߞߊ߫ ߊ߬ ߟߊ߫߸ ߞߊ߬ ߓߊ߲߫ ߞߵߊ߬ ߝߴߊ߬ ߢߍ߫ ߞߏ߫ ߝߴߊ߬ ߦߋ߫ ߘߍ߬ߡߌ߲ ߓߴߊ߬ ߡߊ߬ ߟߋ߬ ߕߘߋ߫; ߊ߬ߟߋ߬ ߝߣߊ߫ ߡߊ߫ ߛߐ߲߬ ߏ߬ ߡߊ߬ ߛߎߡߊߥߙߏ߫ ߢߍߛߌߟߊ߲ߢߍ ߡߊ߬ ߡߍ߲ߞߍ߬߸ ߡߊ߲߬ߘߋ߲߬ߞߊ ߟߎ߬ ߞߵߊ߬ߟߎ߫ ߓߌ߬ߟߵߊ߬ߟߎ߫ ߔߘߋߞߋ߬ߟߋ ߘߐ߫. 

ߊ߬ߟߋ߬ ߝߣߊ߫ ߞߊ߬ ߘߓߌ߬ߘߐ߬ ߞߋߟߊ ߟߐ߬ ߛߎߡߊߥߙߏ߫ ߡߊ߬ ߞߏ߫ ߞߊ߬ ߣߊ߬ ߡߌ߬ߙߌ߲߬ߘߌ ߡߞߊߘߌ߫ ߣߍ߲߯ߞߍ߫ ߥߟߊ߫ ߞߊ߬ ߣߵߊ߬ߟߋ߬ ߟߊߞߊ߲ߘߊ߫߸ ߡߌ߬ߙߌ߲߬ߘߌ ߓߐ߫ ߘߴߏ߬ ߞߊ߬ߟߊߡߊ߬ ߞߊ߬ ߞߋߟߊ ߟߐ߬ ߘߊ߲ߘߎ߮ ߟߎ߬ ߟߊ߫ ߗߍ߬ ߡߊ߬ߞߟߌ ߟߊ߫; ߏ߬ ߞߍ ߊ߬ߟߋ߫ ߛߏ߬ߓߌ߬ ߘߊ߫ ߞߏ߫ ߖߊ߬ߡߊ ߟߊߘߍ߬ߣߍ߲߫ ߦߴߊ߬ߟߋ ߟߋ߬ ߡߊ߬߸ ߞߵߊ߬ ߢߌ߲߭ ߠߎ߬ ߞߴߊ߬ ߞߐ߫ ߞߊ߬ ߛߏ߬ߛߏ߫ ߡߊߜߍ߲߫ ߞߊ߬ ߥߊ߫ ߕߙߍ߬ߣߍ߫ ߦߋ߲߬ ߛߌߟߊ ߕߍ߰ߣߍ߲ ߠߊ߫ ߡߌ߬ߙߌ߲߬ߘߌ ߓߟߏ߫߸ ߞߵߊ߬ߟߎ߫ ߡߙߎ߫ ߦߙߐ ߏ߬ ߘߐ߫ ߦߋ߲߬ ߞߊ߬ ߥߙߏ߬ߘߎ߮ ߕߟߋ߬ߓߋ ߛߌߟߊ ߕߊ߬ ߤߊ߲߯ ߞߊ߬ ߕߎߣߎ߲߫ ߖߋߎ߲߫߹ ߖߊ߱ ߊ߬ߟߎ߬ ߓߘߊ߫ ߥߊ߫ ߖߋ߬ߟߌߓߊ߬ ߓߊߖߟߎ ߝߍ߬ ߝߎߚߎ߫ ߝߴߊ߬ߟߎ߫ ߛߋߣߍ߲߫ ߦߋ߫ ߊ߬ߟߎ߬ ߤߣߍ߫ ߦߙߐ߫ ߘߐ߫ ߕߎ߬ߡߊ ߡߍ߲ ߘߐ߫߸ ߊ߬ߟߎ߫ ߞߵߊ߬ߟߎ߫ ߛߌ߱ ߦߋ߲߬ ߞߏ߫: «ߊ߲ ߧߋ߫ ߊ߲ ߛߌ߱ ߦߊ߲߬ ߛߌߣߍ߬߸ ߓߴߊ߲ ߘߌ߫ ߞߛߌ߫ ߦߊ߲߬ ߛߌߣߍ߲߬», ߊ߬ߟߎ߫ ߞߵߊ߬ߟߎ߫ ߟߊ߫ ߛߴߏ߬ ߕߐ߯ߟߊ߫ ߟߋ߬ ߞߏ߫ ߞߛߌߘߎ߮߸ ߞߏߣߌ߲߬ ߞߊ߬ ߓߍ߲߬ ߛߌ߰ ߦߙߐ ߣߌ߫ ߕߐ߮ ߡߊߛߊ߬ߦߌ߬ ߞߏ߬ ߛߌߦߊߡߊ߲ ߡߊ߬߸ ߏ߬ ߟߋ ߞߊ߬ ߡߐ߱ ߟߎ߬ ߟߐ߬ ߦߋ߲߬ ߞߟߌ߫ ߟߊ߫ ߞߏ߫ ߞߛߌ߬ߘߎ߯. 

 ߓߏ߬ߙߌ ߞߐ ߣߴߊ߬ ߟߌ߬ߤߟߊ߬ߦߊ ߦߋ߲߬  
ߊ߬ߟߋ߬ ߓߐ ߞߐ ߘߐ߫ ߦߋ߲߬߸ ߛߎߡߊߥߙߏ߫ ߞߍ߫ ߘߴߊ߬ ߓߏ߬ߙߌ߬ ߞߎ߲ ߞߊ߬ߟߊߡߊ߬ ߡߍ߲ߞߍ߬߸ ߏ߬ ߞߊ߬ ߞߟߍ߬ߓߏߟߏ߲ ߠߎ߬ ߟߊߥߟߌ߬ ߞߊ߬ ߥߊ߫ ߡߊ߲߬ߘߋ߲߫ ߡߊߜߐ߬ߙߐ߲߬ߞߕߐ߫ ߞߵߊ߬ ߟߊ߫ ߛߏ߬ߝߊ ߘߏ߫ ߟߊߛߵߊ߬ ߣߐ߭ ߘߐ߫ ߞߏ߫ ߞߊ߰ߙߊ߫ ߞߡߊ߬ߙߊ߫. ߊ߬ߟߋ߬ ߝߣߊ߫ ߞߵߊ߬ ߡߊߞߍ߫ ߦߋ߲߬ ߠߎ߬ ߘߐ߫ ߞߊ߬ ߡߊ߲߬ߛߊ߬ߟߊ ߘߏ߫ ߜߙߋ߬ߡߊߕߍ߰ ߦߋ߲߬ ߞߵߊ߬ߟߋ ߖߍ߬ߘߍ ߞߍ߫ ߡߊ߲߬ߛߊ ߘߌ߫. 

ߡߊ߲߬ߘߋ߲߬ߞߊ ߟߎ߬ ߝߣߊ߫ ߞߵߊ߬ ߘߐ߯ߞߍ߫ ߢߌߣߌ߲߫ ߝߎߚߎ߫ ߞߊ߬ ߥߴߊ߬ ߦߋ߫ ߖߋ߬ߟߌߓߊ߬ ߘߎ߰ߟߊ߫ ߡߍ߭ߡߊ߬߸ ߞߊ߬ ߣߵߊ߬ ߘߌ߫ ߞߊ߬ ߛߎߡߊߥߙߏ߫ ߞߊ߲ߕߍ߫ ߘߊ߬ߘߌ߬ ߞߙߌߣߊ߬ ߞߟߊߓߍ߲ ߝߍ߬߸ ߞߵߊ߬ ߞߍ߫ ߡߊ߲߬ߘߋ߲߫ ߝߊ߰ߡߊ ߘߌ߫. ߊ߬ ߦߋ߫ ߝߐ߫ ߟߊ߫ ߞߴߏ߬ ߕߘߍ߬ ߦߋ߫ ߕߎߞߘߐߟߊ ߞߟߍ߬ ߞߏ ߘߐ߫ ߞߵߊ߬ ߟߊ߫ ߝߊ߰ߡߊ߬ߟߊ ߟߊߥߙߊ߬߸ ߞߴߊ߬ ߝߐ߫ ߘߴߊ߬ ߢߍ߫ ߞߏ߫ ߊ߬ߟߋ ߘߊ߲߬ߞߙߊ߬ ߕߎ߬ߡߊ߬ ߟߋ߬ ߦߋ߫ ߦߋ߲߬ ߠߎ߫ ߡߙߊ߬ ߟߊ߫߸ ߏ߬ ߟߋ ߞߊ߬ ߞߍ߬ߟߍ ߏ߬ ߘߐߛߊ߬. 

 ߦߟߌߕߏߕߊ ߟߎ߫  
ߘߊ߲߬ߞߙߊ߬ ߕߎ߬ߡߊ߫ ߓߐ߲ߛߐ߲ ߠߎ߬ ߟߋ߬ ߦߋ߫ ߞߛߌ߬ߘߎ߰ ߣߴߊ߬ ߟߊߡߌߣߌ߲ ߡߌ߬ߛߊ߬ߙߋ߲ ߠߎ߬ ߘߌ߫: ߊ߬ߟߎ ߟߋ߬ ߛߌ ߦߋ߫ ߞߋߕߊ߬ ߣߌ߫ ߡߊ߲߬ߛߊ߬ߙߋ߲ ߠߎ߬ ߘߌ߫. 
ߊ߬ߟߋ ߞߵߊ߬ ߞߐߟߐ߬ ߡߍ߲ ߠߎ߬ ߟߊ߫ ߡߊ߲߬ߘߋ߲߫߸ ߏ߬ ߟߎ߫ ߟߋ߬ ߛߌ ߦߋ߫ ߞߋߕߊ ߘߌ߫߸ ߞߵߊ߬ߟߎ߫ ߖߊ߬ߡߎ߲ ߞߍ߫ ߡߌ߬ߛߊ߬ߙߋ߲ ߠߎ߬ ߘߌ߫. 
ߞߛߌ߬ߘߎ߰ ߛߏߞߣߐߟߊ ߝߣߊ߫ ߘߐ߫߸ ߊ߬ߟߎ ߟߋ߬ ߦߋ߫ ߦߋ߲߬ ߟߊ߲߬ߔߊ߰ߛߌ߬ߦߊ ߣߴߊ߬ ߛߏߕߌ߯ߦߊ ߟߎ߫ ߟߊ߫߸ ߤߊߟߌ߬ ߕߎ߬ߓߊ߬ߓߎ ߟߎ߬ ߦߋ߫ ߞߛߌ߬ߘߎ߰ ߡߙߊ ߞߐ߲ߛߐ߲ߧߊ߫ ߟߊ߫ ߕߎ߬ߡߊ ߡߍ߲ ߠߊ߫߸ ߏ߬ ߞߵߊ߬ ߓߐ߲ߛߐ߲ ߘߏ߫ ߕߘߍ߬ ߡߊ߲߬ߛߊ߬ߦߊ ߟߊ߫ ߦߋ߲߬ ߞߏ߫ ߞߌ߬ߛߌ߫ ߞߓߊ߬ ߞߋߕߊ߬߸ ߊ߲ ߧߴߊ߬ߟߎ߫ ߞߏߢߌߡߊߟߐ߲߫ ߣߴߏ߬ ߟߊ߫ ߞߊߕߌ߫. 
 ߦߟߌߡߊߛߙߋ ߟߎ߬ 
ߦߌߟߡߊ:ߓߘߍ߬ߓߘߍ߬ߟߌ߬ߟߊ
ߦߌߟߡߊ:ߡߊ߲߬ߘߋ߲߫ ߘߐ߬ߝߐ
ߦߌߟߡߊ:ߡߊ߲߬ߘߋ߲߬ ߡߊ߲ߛߊ